**Tästä dokumentista löydät liikuntayhteisön vaaliteemoihin liittyviä kysymyksiä kunta- ja aluevaaliehdokkaille. Kysymyksiä voi hyödyntää esimerkiksi sosiaalisen median julkaisuissa tai lähettämällä ne suoraan ehdokkaille ja puolueille esimerkiksi sähköpostitse. Alla on esimerkki sähköpostiviestistä:**

Hyvä ehdokas,

[Seuran nimi] toimii aktiivisesti [paikkakunta] alueella ja edistää jalkapallon ja futsalin harrastusmahdollisuuksia kunnan asukkaille. Haluamme varmistaa, että paikallistasolla liikunnan ja urheilun merkitys tunnistetaan ja että olosuhteet lajien harrastamiselle kehittyvät.

Olemme koonneet joukon kysymyksiä, joiden avulla haluaisimme kuulla näkemyksesi jalkapallon ja futsalin roolista kunnassamme sekä mahdollisista kehityssuunnista tulevalla valtuustokaudella. Vastauksesi auttavat meitä ja seuran jäseniä ymmärtämään, miten eri ehdokkaat suhtautuvat urheilun ja liikunnan edistämiseen.

Julkaisemme vastaukset [esim. seuran verkkosivuilla tai sosiaalisen median kanavissa], jotta jäsenistömme voi tutustua ehdokkaiden näkemyksiin.

Kiitos ajastanne!

Ystävällisin terveisin,
[Oma nimi]
[Seuran nimi]
[Yhteystiedot]

# **Tavoite 1: Liikkumisen, liikunnan ja urheilun edellytykset kuntoon**

**Toteutuuko kunnassanne jalkapallon ja futsalin kriittinen menestystekijä ”mahdollistavat olosuhteet”?**

* Miten huolehdit siitä, että kuntien tärkein tukimuoto seuroille, ympärivuotisten olosuhteiden rakentaminen ja ylläpitäminen, säilyy kunnan tehtävänä, eikä olosuhderakentamista ulkoisteta seuroille tai yksityisille tahoille?​
* Miten kuntapäättäjänä huolehdit siitä, että liikuntapaikat pysyvät edullisina/maksuttomina vähintään lasten ja nuorten osalta?​
* Mitkä kolme hanketta ovat mielestäsi kuntasi liikuntaolosuhteiden tärkeimmät kehittämishankkeet lähivuosina?​
* Miten varmistut siitä, että seurojen ääntä kuullaan erityisesti lasten ja nuorten liikuntaolosuhteiden kehittämisessä?​
* **Lisäksi seuralle tärkeät paikkakuntakohtaiset erityisnostot​**

# **Tavoite 2: Toimintakykyä ja hyvinvointia liikkumisesta**

**Jalkapallo ja futsal mukana tekemässä hyvää**

* Miten kehittäisit kuntasi arkiliikunnan olosuhteita?​
* Voiko lapsi kulkea kunnassasi harjoituksiin turvallisesti kävellen tai pyörällä?​
* Miten kuntasi voi mielestäsi tukea perheiden liikuntaa ja liikkumista?​
* Miten kuntasi voi, yhdessä seurojen kanssa, lisätä tukea vähän liikkuvien aktivoimiseksi?​
* **Lisäksi seuralle tärkeät paikkakuntakohtaiset erityisnostot**

# **Tavoite 3: Yhteisöllisyyttä urheiluseuroista ja harrastusmahdollisuuksista**

**Pidetään kaikki mukana!**

* Millä kaikilla keinoilla kunta voisi mielestäsi tukea urheiluseurojen toimintaa?​
* Lupaatko huolehtia siitä, että kunnan seura-avustusten taso pysyy vähintään nykyisellä tasolla ja avustusprosessit ovat seuralle sujuvia?
* Minkälaisilla päätöksillä kunta voi vaikuttaa lasten ja nuorten harrastamisen hintaan?​
* Minkälaisin yhteistyömuodoin seurat voisivat kunnan kanssa osallistua kuntalaisten (lasten, nuorten, aikuisten ja ikäihmisten) liikuttamiseen?​
* **Lisäksi seuralle tärkeät paikkakuntakohtaiset erityisnostot**

**Tavoite 4: Elinvoimaa ja inspiraatiota huippu-urheilusta
Idolit innostavat**

* Näetkö huippu-urheilutapahtumat (esim. liigapelit) vetovoimatekijänä kunnalle?​
* Mitä yhteistyötä kunta voisi tehdä huippu-urheiluseurojen kanssa ja miten kunta voisi tukea niiden toimintaa?​
* Onko kunnassasi riittävät (eri lajien) huippu-urheilun olosuhteet?​
* Onko kunnassasi mahdollista yhdistää opiskelu ja tavoitteellinen urheilu kaikilla koulutusasteilla?
* **Lisäksi seuralle tärkeät paikkakuntakohtaiset erityisnostot**